Seks politifolk skadet i London
Nattens hendelser skjedde i Forest Gate og i Stratford, øst i London. Fire tjenestemenn i politiet er fraktet til sykehus og to andre er lettere skadet. To av dem er alvorlig skadet. En har fått skader i ansiktet og en annen har hodeskader. Fire demonstranter er arrestert og siktet for blant annet forsøk på å stifte mordbrann, ifølge Sky News. Så du? Demonstranter krever Mays avgangDemonstrasjonene skal ha skjedd etter at en 25 år gammel mann, Edir Frederico Da Costa, døde den 21. juni etter at han skal ha blitt banket opp av politiet. Da Costa ble stoppet i en bil av Londonpolitiet, som brukte tåregass. Da han ankom sykehuset ble tilstanden beskrevet som alvorlig. Seks dager etter pågripelsen, døde Da Costa av skadene. Demonstrantene mener dødsfallet skyldtes at politiet brukte vold mot ham, skriver Independent. Demonstrantene ropte «vi vil ha rettferdighet» og «rettferdighet for Edson» da de kastet mursteiner mot politiet og satt fyr på søppelspann.Etter hvert som demonstrasjonen ble mer voldelig, ble flere politi innkalt. Skulder til skulder sto de med hjelmer og blokkerte de sinte demonstrantene. Tidligere på kvelden skal inspektør i politiet, Ian Larnder, forsøkt å snakke med de som hadde møtt opp. Protester etter politivold i USA: To svarte menn skutt og drept av politiet på to dager – Jeg er her fordi jeg bryr meg om det som skjer. Politiet må også følge loven og blir nå etterforsket, sa han ifølge Sky News. En uavhengig kommisjon i politiet etterforsker hendelsen der politiet blir beskyldt for å utøve vold. En foreløpig obduksjonsrapport viser imidlertid at det ikke var tegn på ryggradsbrudd som følge av politiets behandling. Det opplyser kommisjonen ifølge Independent.
Sinte demonstranter har satt fyr på søppelkasser og gått til angrep på politiet etter at en 25-åring døde av skadene han fikk under en pågripelse øst i London.